Διάταξη του Γενικού Δικαστηρίου της 6ης Αυγούστου 2024 – BHW Bausparkasse κατά ΕΣΕ
(Υπόθεση T-488/23) 1
[Οικονομική και Νομισματική Ένωση – Τραπεζική ένωση – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) – Ενιαίο Ταμείο Εξυγίανσης (ΕΤΕ) – Απόφαση του ΕΣΕ σχετικά με τον υπολογισμό των εκ των προτέρων εισφορών για την περίοδο συνεισφοράς 2023 – Άρθρο 70, παράγραφος 2, του κανονισμού (ΕE) 806/2014 – Προσφυγή προδήλως βάσιμη – Περιορισμός των διαχρονικών αποτελεσμάτων της]
Γλώσσα διαδικασίας: η γερμανική
Διάδικοι
Προσφεύγουσα: BHW Bausparkasse AG (Χάμελν, Γερμανία) (εκπρόσωποι: H.  Berger, M. Weber και D. Schoo, δικηγόροι)
Καθού: Ενιαίο Συμβούλιο Εξυγίανσης (εκπρόσωποι: J. Kerlin, D. Ceran και T. Wittenberg, επικουρούμενοι από τους H.-G. Kamann και P. Gey, δικηγόρους)
Παρεμβαίνοντα υπέρ του καθού: Ευρωπαϊκό Κοινοβούλιο (εκπρόσωποι: G. Bartram και J. Etienne), Συμβούλιο της Ευρωπαϊκής Ένωσης (εκπρόσωποι: J. Haunold, A. Westerhof Löfflerová και J. Bauerschmidt)
Αντικείμενο
Με την προσφυγή της βάσει του άρθρου 263 ΣΛΕΕ, η προσφεύγουσα ζητεί την ακύρωση της απόφασης SRB/ES/2023/23 του Ενιαίου Συμβουλίου Εξυγίανσης (ΕΣΕ), της 2ας Μαΐου 2023, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης (ΕΣΕ) για το 2023, κατά το μέρος που την αφορά.
Διατακτικό
Το Γενικό Δικαστήριο διατάσσει:
Ακυρώνει την απόφαση SRB/ES/2023/23 του Ενιαίου Συμβουλίου Εξυγίανσης (ΕΣΕ), της 2ας Μαΐου 2023, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης (ΕΣΕ) για το 2023, κατά το μέρος που αφορά την BHW Bausparkasse AG.
Τα αποτελέσματα της απόφασης SRB/ES/2023/23, κατά το μέρος που αφορά την BHW Bausparkasse, διατηρούνται σε ισχύ έως ότου το ΕΣΕ λάβει τα μέτρα που απαιτούνται για την εκτέλεση της παρούσας διάταξης, τούτο δε εντός ευλόγου χρονικού διαστήματος το οποίο δεν μπορεί να υπερβαίνει τους έξι μήνες από την ημερομηνία κατά την οποία η παρούσα διάταξη θα καταστεί αμετάκλητη.
Το ΕΣΕ φέρει, πέραν των δικαστικών εξόδων του, τα δικαστικά έξοδα στα οποία υποβλήθηκε η BHW Bausparkasse.
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν τα δικαστικά έξοδά τους.
____________
1 EE C 338, της 25.9.2023.